เรื่องร้องเรียน: อยากให้ หน่วยงาน มาช่วย ดูศูนย์อนามัย 52 หน่อย ห้องถอนฟัน แอร์ พังมา จะ 2 เดือนละครับ สงสาร คนป่วย กับ คุณหมอ
การดำเนินการของเจ้าหน้าที่: ศูนย์บริการสาธารณสุข ๕๒ สามเสนนอก ขอชี้แจงข้อเท็จจริงตามรายละเอียด ดังนี้ วันจันทร์ที่ ๒๗ มีนาคม ๒๕๖๖ งานธุรการได้รับใบขอส่งซ่อมเครื่องปรับอากาศแบบแขวนใต้ฝ้า รหัสครุภัณฑ์ ๒๕๕๕-๐๘๖๑๐๐๐๐-๐๔๐๓๑๓๐๕-๐๐๐๐๐ จากห้องทันตกรรม - วันอังคารที่ ๒๘ มีนาคม ๒๕๖๕ ธุรการดําเนินการติดต่อประสานงานให้ช่างดําเนินการ เข้าตรวจสอบความเสียหายของแอร์ของห้องทันตกรรม - วันพฤหัสบดีที่ ๓๐ มีนาคม ๒๕๖๖ ช่วงเวลา ๑๔.๓๐ น. ช่างดําเนินการเข้ามาตรวจสอบ ความเสียหายของแอร์ซึ่งได้รับแจ้งจากช่างว่า เนื่องจากมีอาการรั่วของท่อแอร์ และสภาพเครื่องปรับอากาศ ที่มีการใช้งานมาเป็นระยะเวลานานจึงไม่คุ้มค่ากับการซ่อมแซม - วันศุกร์ที่ ๓๑ มีนาคม ๒๕๖๖ ติดต่อบริษัทผู้ค้า ๓ ราย เพื่อขอใบเสนอราคา ได้แก่ ๑. ห้างหุ้นส่วนจํากัด เอชดีเอ็ม ยูนิตี้ ๒. บริษัท วัฒนะ เครื่องเย็น ๓. บริษัท สินปรานีเอ็นจิเนียริ่ง วันที่จันทร์ที่ ๓ เมษายน ๒๕๖๖ ได้รับใบเสนอราคาจากบริษัทที่ ๑ วันอังคารที่ ๔ เมษายน ๒๕๖๖ ได้รับใบเสนอราคาจากบริษัทที่ ๒ และบริษัทที่ ๓ ทั้งนี้ ได้ดําเนินการเสนอใบเสนอราคาให้กับคณะกรรมการของศูนย์ประชุมการจัดซื้อจัดจ้าง และคณะกรรมการ ของศูนย์ฯ คัดเลือกบริษัทที่มีการเสนอราคาที่ต่ําที่สุด ซึ่งอยู่ในราคาตามเกณฑ์มาตรฐานครุภัณฑ์ คือ บริษัท สินปรานีเอ็นจิเนียริ่ง รายละเอียดเครื่องปรับอากาศชนิดแขวนใต้ฝ้า ยี่ห้ออีมิเน้น ๒๖,๐๐๐ BTU รุ่น AVE๒๕FU๑/UVE๒๕๕๑ ไฟฟ้า ๑๒๒๐ โวลท์ รีโมทไร้สาย ฉลากประหยัดไฟฟ้าเบอร์ ๕ ระบบอินเวอร์เตอร์ ราคาพร้อมติดตั้งและรื้อถอนเครื่องปรับอากาศเดิมออก จํานวน ๑ เครื่อง เป็นเงิน ๔๐,๙๐๐ บาท พร้อมทั้ง ติดต่อประสานงานดําเนินการจัดซื้อกับบริษัทสินปรานีเอ็นจิเนียริ่ง แต่ทั้งนี้ บริษัทแจ้งว่าเครื่องปรับอากาศ แบบแขวนใต้ฝ้าไม่มีขายที่หน้าร้าน ต้องสั่งจากโรงงานเท่านั้น ซึ่งในช่วงเดือนเมษายน ๒๕๖๖ โรงงานปิดตลอด เดือนเมษายน ๒๕๖๖ เนื่องจากเทศกาลสงกรานต์ ไม่สามารถจัดส่งของได้ ใต้ฝ้าได้ วันอังคารที่ ๒๕ เมษายน ๒๕๖๖ บริษัทแจ้งว่าสามารถสั่งซื้อเครื่องปรับอากาศชนิดแขวน จึงจัดซื้อจัดจ้างตามระเบียบเสนอต่อผู้อํานวยการศูนย์ฯ ๕๒ วันอังคารที่ ๙ พฤษภาคม ๒๕๖๖ บริษัทขอนัดวันติดตั้ง แผนกทันตกรรมพร้อมให้ติดตั้ง ในวันที่ ๒๒ - ๒๓ พฤษภาคม ๒๕๖๖ ตั้งแต่เวลา ๑๑.๐๐ น. เป็นต้นไป
ความเห็นของผู้แจ้ง: ขอบคุณทีมงาน มากๆเลยนะครับ รับเรื่อง และ ประสานงานไวมาก เป็นกำลังใจให้นะครับ แล้วก็ ขอบคุณมากๆเลยครับ
พื้นที่: แขวงดินแดง เขตดินแดง กรุงเทพมหานคร